За 4 гады вучобы ў школе мастацтваў Наталля Сямёнчык дабілася высокіх вынікаў. Адораная вучаніца паспяхова выступала на раённых і абласных конкурсах. Дзевяцігадовая ўдзель-ніца была самай малодшай у катэгорыі “Малодшая група да 11 гадоў”. Праграма для конкурсу была складаная, таму прыйшлося рыхтавацца да яе сур’ёзна. Але да цяжкасцей дзяўчынцы не прывыкаць: з першага класа яна працуе з апераджэннем. Ёй гэта цікава. Складаныя творы, па словах Наталлі, прывабліваюць і са-дзейнічаюць яе станаўленню як музыканта. Аляксандр Баляслававіч – настаўнік і бацька ў адной асобе – не патрабуе ад дачкі больш, чым прадугледжвае вучэбная праграма. Ён гаворыць, што Наташа сама выбірае творы. Шмат займаецца самастойна. Валодае высокай тэхнікай, рытмам. Адпрацоўвае сваю манеру выканання.